kardosdrur/scandi-wiki huggingface dataset:
Fingal's Cave

Fingal's Cave er en havgrotte på den ubeboede ø Staffa, der er blandt de Indre Hebrider i Skotland. Den er kendt for sin naturlige akustik. National Trust for Scotland ejer den som en del af et naturreservat.

Grotten blev kendt i den engelsk-talende del af verden efter naturhistorikeren Sir Joseph Banks beskrev den i 1772.

Den blev kendt som Fingal's Cave efter helten af samme navn i et epos af den skotske digter-historiker James Macpherson fra 1700-tallet.

Referencer

Eksterne henvisninger 

Skotlands geografi
Grotter
Hebriderne
Argyll and Bute
Selvkup

Selvkup er en form for statskup, hvor en nations leder, der er kommet til magten på lovlig vis, forsøger at holde sig ved magten med ulovlige midler. Lederen kan opløse eller gøre det nationale parlament magtesløst og ulovligt tiltage sig ekstraordinære beføjelser, som ikke gives under normale omstændigheder. Andre tiltag kan være at annullere landets forfatning, suspendere domstole og at lade regeringschefen få diktatoriske beføjelser.

Mellem 1946 og 2022 fandt der anslået 148 selvkupforsøg sted, 110 i autokratier og 38 i demokratier.

Markante begivenheder beskrevet som selvkup 
 Romerriget: Julius Cæsar (februar 44 f.v.t. ved erklæringen af Dictator perpetuo)
 : Kong Gustav 3. (19. august 1772)
  Frankrig: Præsident Louis-Napoléon Bonaparte (2. december 1851)
 : Prins Alexander af Battenberg (27. april 1881)
 : Præsident Juan Lindolfo Cuestas (10. februar 1898)
 : Rigskansler Adolf Hitler (23. marts 1933/2. august 1934)
 : Præsident Gabriel Terra (31. marts 1933)
 : Kansler Engelbert Dollfuß ([1. maj 1933)
 : Premierminister Konstantin Päts (12. marts 1934)
 : Premierminister Kārlis Ulmanis (15.-16. maj 1934)
  Grækenland: Premierminister Ioannis Metaxas (4. august 1936)
 : Præsident Getúlio Vargas (10. november 1937)
 : Præsident Higinio Morínigo (30. november 1940) 
  Rumænien: Kong Mihai 1. (23. august 1944)
 : Præsident Mamerto Urriolagoitía (16 maj 1951)
 : Præsident Ferdinand Marcos (23. september 1972)
 : Præsident Park Chung-hee (17. oktober 1972)
 : Præsident Juan María Bordaberry (27. juni 1973)
 : Premierminister Hua Guofeng (6. oktober 1976)
 : Præsident Alberto Fujimori (5. april 1992) 
 : Præsident Boris Jeltsin (21. september 1993)
 : Præsident Nicolás Maduro (29. marts 2017)
 : Præsident Martín Vizcarra (30. september 2019)
  Premierminister Muhyiddin Yassin (29. februar 2020)
 : Præsident Vladimir Putin (4. juli 2020/31. december 1999)
 : Præsident Nayib Bukele (1. maj 2021)
 : Præsident Kais Saied (25. juli 2021)
 : Formand for Suverænitetsrådet Abdel Fattah al-Burhan (25. oktober 2021)

Markante begivenheder beskrevet som selvkupforsøg 
: Præsident Jorge Serrano Elías (25. maj – 5. juni 1993)
: Præsident Abdurrahman Wahid (1. – 25. juli 2001)
: Premierminister Mahathir Mohamad (23. februar – 1. marts 2020)
: Præsident Donald Trump (6. januar 2021)
: Præsident Pedro Castillo (7. december 2022)
: Premierminister Benjamin Netanyahu (pågående begivenheder siden han tiltrådte den 29. december 2022)

Referencer 

Statskup
Staffa

Staffa (,
Staffa ( fra norrønt for stav eller søjleø) er en ø i de Indre Hebrider i Argyll and Bute, Skotland. Vikingerne gav den navnet grundet dens basaltøjler, der mindede dem om deres huse, som var bygget af vertikale stave.

Staffa ligger omkring 10 km vest for Isle of Mull, og har et areal på 33 ha. og dens højeste punkt er 42 moh..

Øen blev kendt i slutningen af 1700-tallet efter digteren Joseph Banks besøgte den og beskrev øen og dens basaltsøjler, samt den store havgrotte, som Banks gav navnet Fingal's Cave. Besøget blev efterfulgt af flere andre prominente personer i de efterfølgende to århundreder inklusive dronning Victoria og Felix Mendelssohn. Sidstnævnte skrev Hebrides Overture, hvilket yderligere promoverede øen, der på dette tidspunkt var ubeboet.

Øen ejes af National Trust for Scotland.

Referencer 

Litteratur
 Bray, Elizabeth (1996) The Discovery of the Hebrides: Voyages to the Western Isles 1745-1883. Edinburgh. Birlinn.
 Cooper, Derek (1979) Road to the Isles: Travellers in the Hebrides 1770-1914. London. Routledge & Kegan Paul.
 Haswell-Smith, Hamish. (2004) The Scottish Islands. Edinburgh. Canongate.
 Keay, J. & Keay, J. (1994) Collins Encyclopaedia of Scotland. London. HarperCollins.
 Murray, W.H. (1973) The Islands of Western Scotland. London. Eyre Methuen.

Eksterne henvisninger 

Øer i Skotland
National Trust for Scotlands ejendomme
Argyll and Bute
Hebriderne
Pierre Gildes Game

Pierre Gildes Game er en årlig nordisk og estisk fodboldturnering for børn i alderen 5-16 år opdelt efter byer.

Turneringens skaber Pierre tænkte at der dengang ikke var specielt meget socialt mellem de jøder i hvert land så derfor skabte han turneringen for at få at socialt bånd.

Stilling fra 2023 
Drenge 07-08

Finale

Drenge 09-10

Stockholm er delt op i tre hold. Stockholm 1, Stockholm 2 og Stockholm-København

Drenge 11-12

Hendholdsvis 

Hakoah København og Stockholm er delt op i 

København 1 og 2

Stockholm 1, 2 og 3

Fodboldturneringer
Valašské Meziříčí

Valašské Meziříčí () er en by i distriktet Vsetín i  regionen  Zlín i Tjekkiet med omkring 23.000 indbyggere. Den historiske bymidte er velbevaret og er beskyttet ved lov som en urban monumentzone.

Bydelene og landsbyerne Bynina, Hrachovec, Juřinka, Krásno nad Bečvou, Lhota og Podlesí er administrative dele af Valašské Meziříčí.

Etymologi 

Navnet Meziříčí betyder bogstaveligt talt "mellem floderne" og er relateret til dens beliggenhed  ved flodernes sammenløb. Attributten Valašské (dvs. "Valakisk") refererer til at den ligger  i regionen Mæhrisk Valakiet.

Geografi 
Valašské Meziříčí ligger omkring 34 km  nordøst for Zlín. Floderne Vsetínská Bečva og Rožnovská Bečva slutter sig til byen og danner  floden Bečva.

Kommunen Valašské Meziříčís område   ligger i tre geomorfologiske regioner. Den vestlige og nordlige del ligger i det Mæhrisk-Schlesiske forbjerge, den østlige del ligger i Rožnov-furen, og den sydlige del ligger i Hostýn-Vsetín-bjergene. Det højeste punkt er toppen af bakken Brdo som er 543 meter høj.

Historie 
Den første skriftlige omtale af Valašské Meziříčí er fra 1297. Landsbyen på venstre bred af Rožnovská Bečva blev først omtalt som en by i 1377. Krásno nad Bečvou blev grundlagt på højre bred af Rožnovská Bečva og i 1491 blev den forfremmet til en købstad. Krásno nad Bečvou var en separat enhed indtil 1924, hvor den blev fusioneret med Valašské Meziříčí, men deres historie er ens, og de havde fælles ejere.

Den mest betydningsfulde ejer af de to godser var familien Zierotin, som havde bygget et renæssanceslot her. I det 19. århundrede blev Valašské Meziříčí centrum for uddannelse og Krásno nad Bečvou blev industrialiseret.

Seværdigheder 

Valašské Meziříčí har et lille historisk centrum dannet af byens torv og dets omgivelser, herunder Žerotín-slottet. Bytorvet er omkranset af bevarede borgerhuse. Et af de mest værdifulde monumenter i det historiske centrum er sognekirken Jomfru Marias himmelfart. Den oprindeligt gotiske kirke blev første gang nævnt i 1419, efter at den afløste en gammel kirke fra det 13. århundrede. Renæssancetårnet med en portal blev tilføjet i 1581 og Jomfru Marias barokke kapel blev tilføjet i 1681-1682. I midten af 1700-tallet blev kirken genopbygget i barokstil.

Žerotín Slot er et af byens vigtigste vartegn. Byggeriet af slottet blev startet af Jan 4. af Pernštejn i første halvdel af det 16. århundrede. Det oprindelige renæssanceslot blev genopbygget i barokstil af Zierotinerne . Efter at det blev brugt som kvindefængsel og militær infirmeri i det 20. århundrede, blev det restaureret og fungerer i dag som et kulturelt centrum i byen.

Moravská gobelínová manufaktura omfatter et museum for gobelinfabrikation og et galleri med moderne og historiske gobeliner.

Holocaust-monumentet fra 2004 er placeret hvor en synagoge, som blev ødelagt under 2. verdenskrig.

Referencer 

 

Byer i Tjekkiet
Byer i Zlín
Javorníky

Ahornbjergene, Javornik-bjergene, eller Javorniks (tjekkisk og slovakisk: Javorníky) er en bjergkæde i de slovakisk-mæhriske karpater, der udgør en del af grænsen mellem Tjekkiet og Slovakiet i de Vestlige Karpater.

Dets højeste punkt er Veľký Javorník på 1.071 moh.  Området strækker sig fra De Hvide Karpater i syd til Beskiderne i nord. Området adskiller Bečva- og Oder-flodsystemerne fra Turiec og Váh langs det europæiske vandskel. En del af området falder inden for det slovakiske Kysuce beskyttede landskabsområde.

Referencer 

Bjerge og bakker i Tjekkiet
Bjerge og bakker i Slovakiet
DNL

DNL kan være en forkortelse for flere ting:
 Dansk Navneleksikon, en ordbog over danske navne
 Den Nationale Liga, en dansk nazistisk forening
OA

OA kan være en forkortelse for flere ting:
 Odense Assholes, et dansk band
 Open access, adgang til forskningsudgivelser uden betaling
 Overeaters Anonymous, en forening for folk med spiseforstyrrelser
Struktør

Struktør er betegnelsen for en samlet uddannelse for anlægstruktører, bygningsstruktører og Brolæggere.  I gamle dage kaldet jord- og betonarbejder

Anlægstruktør
(Arbejder i pvc, beton, asfalt, jord, sand og stål.) 
En Anlægstruktør forbereder byggepladsen til de øvrige håndværkere, ved brug af gravemaskiner, gummigede, dumpere, tromler og andre entreprenørmaskiner gør de jorden klar. De er specialiseret i at lægge kloak, dræn, fliser og asfalt. De støber ofte soklen/fundamentet til husene. De kan videreuddanne sig til bl.a. Kloakmester og Bygningskonstruktør.

Bygningsstruktør 

En bygningsstruktør arbejder i træ, jern og beton, og støber råhusene i beton, samler forskallinger i træ, bygger armerings-konstruktioner i jern og støber dem i betonen.
De kan bl.a. videreuddanne sig til Bygningskonstruktør.

Brolægger 
En brolægger arbejder primært i granit og natursten, men sommetider med betonfliser.
En brolægger lægger fliser og sten i jorden. De lægger sammen med anlægstruktører og anlægsgartnere fortove, pladser, terrasser og stier.
De sætter brosten, chausse sten, kantsten og betonfliser.  De kan bl.a. videreuddanne sig til bygningskonstruktør.
Uddannelser
Byggeri
Museum für Naturkunde (Berlin)

Museum für Naturkunde (Berlin) er Tysklands største naturhistoriske museum med en samling på over 25 millioner genstande. Siden 2009 har museet været drevet som en fond.

Samlinger

Dinosaursamlingen 
Blandt de mest berømte genstande, der er udstillet, er et skelet af en Giraffatitan (hvis tidligere navn var Brachiosaurus brancai). Denne giraftitans skelet er verdens største komplette skeletter af en dinosaurus. Skelettet blev fundet under en ekspedition til kolonien Tysk Østafrika (som i dag er Tanzania). Under en oprydning mellem 2005 og 2007 blev skelettets struktur ændret; så skelettet nu fremstår i henhold til den seneste videnskabelige viden.

Derudover er der i den såkaldte "Saurierhalle" eller "Saurierwelt" er der yderligere 30 skeletter af andre uddøde kæmpeøgler. Museet udstiller også et skelet af en Kentrosaurus aethiopicus. Kentrurosaurus-skelettet er afbilledet på et af DDR's frimærker.

Museet har også et eksemplar af Archaeopteryx lithographica (Berliner-eksemplaret), som er af særlig god kvalitet; (selvom der kun vises en afstøbning af fossilet på selve udstillingen). Berliner-eksemplaret blev også gengivet på et frimærke.

Øvrige samlinger 
Museets samling indeholder cirka 130.000 udstoppede fugle, hvilket repræsenterer 90 % af alle kendte fuglearter. I alt er der 200.000 objekter i samlingen af udstoppede fugle.

Nass-Sammlung rummer 30 millioner genstande; foruden er en udstilling om Evolution in Aktion.

Museets historie 
Museet blev grundlag i 1810 og blev i maj 1945 en del af den sovjetiske sektor. Museum für Naturkunde var det første museum i Berlin, som åbnede efter anden verdenskrig; den 16. september 1945 åbnede museet for publikum. I perioden 1967–74 udstillede museet cubanske koraller.

Museet var indtil 2009 en del af Humboldt-Universität zu Berlin.

Litteratur 
Jutta Helbig (2019): Das Berliner Museum für Naturkunde : Bauen und Ausstellen im Spiegel der Museumsreform – eine Konfliktgeschichte. Tectum Verlag.

Referencer 

Naturhistoriske museer
Museer i Berlin
ÅU

ÅU kan være en forkortelse for flere ting:
 Alternativets Unge, dansk ungdomsparti
 Århus Universitet, et dansk universitet (nu AU)
Tsunami (24syv)

Tsunami er et radioprogram på 24syv med Sebastian Christopher Peebles og Chano Claus Jørgensen som værter. Programmet blev sendt for første gang i april 2021 på Radio Loud, som i dag har skiftet navn til 24syv.

I begyndelsen var programmet domineret af fiktive karakterer. Men i dag besøger virkelige personer programmet i næsten hver episode. De sendes fire gange om ugen mellem kl. 13-14 på 24syv.

Om mandagen hedder programmet "Tsunami taler ud", og her er det som udgangspunkt kun de to værter, der er i studiet. Her snakker værterne blandt andet om, hvordan det går i deres egne liv.

Tirsdag og onsdag er der typisk én gæst i studiet til hvert program. Her bliver gæsterne blandt andet udsat for en tsunami af spørgsmål, de skal plotte sig ind på Kendisbarometeret, og de skal udfylde Tsunamis venindebog.

Hver torsdag hedder programmerne "Tsunami & Parnasset". Her er der tre gæster på besøg, som skal være med til at diskutere samfundsmæssige problemstillinger.

Programmet har omkring 25.000 downloads/streams om ugen.

Radio24syv
Trykprøvning af huse

Trykprøvning af huse omtales ofte som en blower door test. I Danmark skal nybyggeri være lufttæt hvilket er en meget vigtig parameter ikke mindst for at spare energi, men også undgå fugt i konstruktionen som kan føre til skimmel. 

Under udførelsen af en blower door test erstattes typisk hoveddøren med udstyr, som med en blæser opbygger et tryk på 50 Pa i bygningen. På baggrund af luftmægden blower dooren flytter samt bygningsdata udregnes utætheden per kvadratmeter. 

Lækagesøgning udføres hvis tætheden ikke er tilstrækkelig. Det drejer sig ofte om ikke korrekt udført dampspærre typisk ved vinduer eller installationer der gennembryder klimaskærmen. I praksis er der to metoder der bliver anvendt ved lækagesporing.
 Der laves undertryk i bygningen og med termografi lokaliseres der hvor kold luft trækker ind. Ved denne metode er det en forudsætning at udetemperaturen er væsentlig under ind temperaturen. 
Der laves typisk overtryk og bygningen fyldes med røg hvorefter man se hvor røgen kommer ud.

Referencer

Byggeri
Hostýn-Vsetín bjergene

Hostýn-Vsetín bjergene () er en bjergkæde i regionen   Zlín i Tjekkiet.

Bjergene er tæt skovbevokset hovedsageligt af granplantager. Mest besøgte er den tilgrænsende Rožnovská Bečva-floddal i nord (med byerne Valašské Meziříčí og Rožnov pod Radhoštěm og Dolní, Prostřední og Horní og den sydlige Vsetínská Bečva floddal starter i byen Vsetín med feriestedet Velké Karlovice.

Hostýn-Vsetín bjergene er en del af de vestlige Karpater, og er opdelt af Bečva-floddalen i det nedre østlige Hostýnské vrchy og det højere vestlige Vsetínské vrchy, som er en del af Beskydy beskyttet landskabsområde. De er hovedsageligt dannet af flyschaflejringer og deres høje sedimenter i begge Bečva-floddale. Flyschskråningerne er ret ustabile, og derfor er små jordskred typiske for dette område. Det højeste punkt er Vysoká (dvs Høje bjerg), som er 1.024 moh. i den østligste del af området.

Referencer 

 
 

Bjerge og bakker i Tjekkiet
Zlín
Vsetínská Bečva

Vsetínská Bečva (tidligere: Horní Bečva; tysk : Obere Betschwa) er en flod i Tjekkiet, en venstre biflod til Bečva. Den har sit udspring i bjergkæden Javorníky i en højde af 910  moh. og løber til Valašské Meziříčí, hvor den løber sammen med Rožnovská Bečva og danner floden Bečva. Den er 59,4 km lang, og dens afvandingsområde er omkring 735 km2, hvoraf 727,5 km² er i Tjekkiet.

Den flyder gennem adskillige byer og landsbyer, herunder Velké Karlovice, Karolinka, Nový Hrozenkov, Halenkov, Huslenky, Hovězí, Janová, Ústí, Vsetín, Jablůnka, Pržno, Bystřička, Jarcočíšvézi og Valaíšvázi .

Dens længste biflod er Senice.

Referencer 
<div class="reflist">

Floder i Tjekkiet
Zlín
No Mythologies to Follow

No Mythologies to Follow er den danske sanger og sangskriver MØ's debutalbum. Albummet blev udgivet den 7. marts 2014 af Sony Music af Chess Club Records og RCA Victor. Det modtog positive anmeldelser fra musikanmelderne. På Metacritic, som kompilerer en standard rating på en 100-score scala fra mainstream publikationer, modtog albummet en gennemsnitlig score på 76 ud fra 19 anmeldelser, hvilket indikerer "generelt gode anmeldelser". No Mythologies to Follow debuterede som nummer 58 på UK Albums Chart og solgte 1.438 kopier den første uge. Det danske underholdningsmedie Soundvenue gav albummet 5 ud af 6 stjerner og skriver, at "Dét er et godt popalbum, og sådan et har 25-årige Karen Marie Ørsted begået."

Baggrund 

I et interview med magasinet Interview, er MØ citeret for at sige:"Jeg skrev alle sangene, og jeg er knyttet til alle sangene. De passer sammen, og jeg føler, at de fortæller en historie. Hvis jeg skulle nævne en ting, som jeg synes repræsenterer albummet meget godt, så er det sangen 'Pilgrim'. Den er meget simpel og stærk i sit budskab. Både produktionsmæssigt og lyrisk, er den meget simpel og minimalistisk, men den har nogen dybde på sig."Albummets tema, som hun forklarer til Interview, er om at være ung, uerfaren og at være faret vild i det vanvittige samfund, som vi lever i. Hun uddyber temaet i interviewet: "Når du er ung og usikker, er der meget pres for at leve op til idealer, og det er umuligt. Det er svært at finde ends egen vej og navigere gennem det. Det er temaet for albummet: at være ung og søgende."

MØ optog alle vokaler for albummet på sit teenageværelse i hendes barndomshjem på Fyn.

Priser og anmeldelser 
Ved den årlige uddeling af musikprisen P3 Guld, som blev afholdt den 5. april 2014, blot en måned efter udgivelsen af debutalbummet, vandt MØ hovedprisen, P3 Prisen. Melanie C, også kendt som Sporty Spice fra den britiske pigegruppe Spice Girls, overrakte MØ trofæet ved prisoverrækkelsen. Sangen "Say You'll Be There" er desuden et cover af Spice Girls' oprindelige sang.

MØ kunne desuden indkassere fire priser ved Danish Music Awards 2014, hvor No Mythologies to Follow vandt prisen for Årets Udgivelse. MØ vandt desuden tre andre priser i kategorierne: Årets Danske Solist, Årets Nye Danske Navn og Årets Musikvideo (for musikvideoen til sangen "Walk This Way"; instrueret af Emile Rafael og produceret af Caviar).

Numre 
Al tekst er skrevet af Karen Marie Ørsted; al musik er komponeret af Ørsted og Ronni Vindahl; alle numre er produceret Vindahl; udover hvor det ellers er noteret.

MØ-album
Debutalbum fra 2014
Havgrotte

En havgrotte er en grotte, der primært er blevet dannet af havets bølger. Den primære proces, der er involveret i dannelsen, er erosion. Havgrotter findes i hele verden og dannes langs kystlinjer med porøse klippeformationer. Nogle af de største havgrotter findes langs Norges kyst, men er nu mere end 30 m over havniveau.

Nogle af de bedst kendte havgrotter findes i Europa, og disse tæller bl.a. Fingal's Cave på øen Staffa i Skotland, der er 70 m lang, og Den Blå Grotte i Capri, Italien, der er kendt for sin blå farve.

Indtil 2013 var de største havgrotter langs USA's kyst, på Hawaii og Shetlandsøerne, men i 2013 undersøgte man Matainaka Cave langs Otago-kysten på New Zealands Sydøen, der med en længde på 1,5 km er verdens længste. Et andet kompleks på Bethells Beach på New Zealands Nordøen blev samme år fundet at have en længde på omkring 1 km.

Referencer

Eksterne henvisninger 

Grotter
Nikolaj Tjerkasov

Nikolaj Konstantinovitj Tjerkasov (, født 27. juli  var en sovjetisk og russisk skuespiller.

Tjerkasov medvirkede i hovedroller i en række sovjetiske storfilm, herunder Eisensteins Alexander Nevsky (1938) og Ivan den Grusomme (1945).

Han blev tildelt en lang række priser og hædersbevisninger, herunder prisen Folkets kunstner i USSR i 1947. og flere Stalin- og Lenin-ordener.

Karriere 
Han blev født i Sankt Petersborg (senere Petrograd i 1914 og Leningrad fra 1924 til 1991) som søn af en jernbanebetjent. Fra 1919 var han mimekunstner i Petrograds Mariinskij-teater og i Bolsjojteatret i Moskva og på andre teatre. Efter at have dimitteret fra Instituttet for Scenekunst i 1926, begyndte han at optræde i De unge tilskueres teater i Leningrad.

Tjerkasov debuterede på film i en birolle som barberen Charles i Vladimir Gardins Pusjkin-biografi Poeten og Zaren (1927). Tjerkasov var en af Stalins yndlingsskuespillere og spillede titelroller i Sergej Eisensteins monumentale lydfilm Alexander Nevsky (1938) og første og anden del af Ivan den Grusomme (1945 & 1946; selvom anden del først blev officielt udgivet i 1958 at politiske årsager). Han spillede også Jacques Paganel i filmatiseringen fra 1936 af Jules Vernes Kaptajn Grants børn . I komedien Forår fra 1947 optrådte Tjerkasov sammen med andre ikoner fra sovjetisk film i denne periode, Ljubov Orlova og Faina Ranevskaja. For rollen som Alexander Popov i filmen Alexander Popov i 1951 modtog han en Stalinpris af anden grad. I 1957 portrætterede Tjerkasov Don Quijote i instruktøren Grigorij Kozintsev filmatisering af romanen.

I 1941 blev Tjerkasov tildelt Stalinprisen; i 1947 blev han udnævnt til Folkets kunstner i USSR. Han skrev sine erindringer, "Noter af en sovjetisk skuespiller" i 1951. Han døde i Leningrad i 1966 og blev begravet på Tikhvin kirkegården.

Den sovjetiske Aleksandr Nevskij-orden bærer billedet af Tjerkasov i rollen som Aleksandr Nevskij, da der ikke er kendte livstidsportrætter af Nevskij.

Tjerkasov var medlem af Sovjetunionens kommunistparti siden 1940 og var stedfortræder for RSFSR's øverste sovjet og for Sovjetunionens øverste sovjet (1950-1958).

Småplaneten 4053 Cherkasov er opkaldt efter Tjerkasov.

Filmografi

Priser og ordener 

Tjerkasov modtog adskillige priser og ordener for sit arbejde som skuespiller.

Noter og referencer 
Noter

Referencer

Eksterne henvisninger 
 

Skuespillere fra Sovjetunionen
Russere i 1900-tallet
Personer fra Sankt Petersborg
Pileborer

Pileborer (Cossus cossus) er en art af træborer-familien der tilhører gruppen af natsommerfugle

Udseende og biologi 
Dette er en stor tung natsværmer med et vingefang på 68–96 mm. Vingerne er gråbrunne og med markerede og krydsende mørke linnier. Natsværmeren flyver fra april til august afhængig af lokaliteten.

Larverne har en rød/lilla stribe tværs over ryggen og et sort hoved. De kan opnå en længde på 9–10 cm. Larven ernærer sig i træstammer og grene af forskellige arter af træer (se listen nedenfor). Det tager tre til fem år at gennemgå larvestadiet. Indgangshullerne for larven kan findes lavt på stammen (maximum 1.0–1.5 m over jorden). Når larven er klar til at forpuppe sig forlader den træet og finder et passende sted. Arten foretrækker fugtige omgivelser og både larve og den voksne natsværmer har lugt af ged, hvilket har givet den navnet "goat moth" på engelsk

Kendte fødeemner

Pileboreren foretrækker dog Populus, Quercus and Salix.
Ingenting

Ingenting er en sønderjysk småkage, der består af hvedemel, æggeblommer, smør og fløde med en top af æggehvider, sukker, eddike og mandler. Den serveres som noget af det sidste til et sønderjysk kaffebord. Navnet skyldes kagernes konsistens og neutrale smag. Kagerne opstod pga. mangel på råvarer under en krig.

Referencer 

Småkager
Sønderjyllands historie
Egnsretter, mad- og drikkevarer fra Sønderjylland